# The Mysteries of Laura

The Mysteries of Laura és una sèrie de televisió de comèdia i drama de procediment policial estatunidenca que es va estrenar el 17 de setembre de 2014 a la NBC. Va ser desenvolupada per Jeff Rake, que també exerceix de productor executiu. La sèrie, protagonitzada per Debra Messing com a detectiu Laura Diamond, va ser una adaptació original de la sèrie de televisió espanyola Los misterios de Laura de Carlos Vila, Javier Holgado i Gregorio Quintana de Uña. El 8 de maig de 2015, NBC va renovar The Mysteries of Laura per a una segona temporada de 13 episodis, que es va estrenar el 23 de setembre de 2015. El 9 de novembre de 2015, NBC va encarregar tres episodis addicionals per a la segona temporada. El 14 de maig de 2016, la cadena va cancel·lar la sèrie després de dues temporades.

## Argument

La sèrie segueix la vida de Laura Diamond, una detectiu d'homicidis del Departament de policia de Nova York, que equilibra la seva feina diària amb les seves hores fora de servei com a mare soltera amb dos fills bessons. Mentrestant, intenta que el capità Jake Broderick, el seu futur exmarit, que també és el seu cap, signi els papers del divorci. Quan aquest finalment els signa, Laura torna a entrar al món de les cites i, després d'un començament difícil, es veu atreta per Tony Abbott, un xef i propietari d'un camió de menjar a qui coneix durant un cas. Tony busca excuses per veure-la i poc després inicien una relació. Al final de la primera temporada, el capità Broderick és ferit greument durant un robatori en una botiga a l'abast. Mentre és a l'hospital, admet a Laura que, malgrat tot, encara n'està profundament enamorat, però a causa d'un sever traumatisme cranial, s'oblida que ho ha fet, i només ho sabrà Laura.
Jake es recupera, però a l'inici de la segona temporada, la comissaria té una nova capitana, Nancy Santiani, una directora severa i estricta que ha vingut per a quedar-s'hi i que immediatament molesta els detectius de la unitat. En lloc de traslladar-se a una altra comissaria i continuar sent capità, Broderick accepta voluntàriament una degradació a detectiu sènior i esdevé company de Laura, mentre que el detectiu Billy Soto ho fa amb la detectiu Meredith Bose, amb qui comença una relació.
L'anterior companya de Bose, Frankie Pulaski, només apareix a la primera temporada; l'única explicació que es va donar per a la seva marxa va ser que no tenia prou experiència com per a mantenir-la en la posició que va acceptar. El to de la sèrie també es va alterar a la segona temporada. Els elements còmics, com ara el comportament ruïnós dels fills de Laura, va minvar, mentre que una mica d'atenció es va desplaçar al triangle que es desenvolupa entre Laura, Jake i el nou interès amorós de Laura, Tony.

## Repartiment
### Principal

* Debra Messing com a Detectiu Laura Diamond, protagonista que dona títol a la sèrie.
* Josh Lucas com a Capità Jake Broderick, exmarit de Laura.
* Laz Alonso com a Detectiu Billy Soto, company de Laura i posteriorment company i parella de Meredith.
* Janina Gavankar com a Detectiu Meredith Bose, companya de Laura i Billy.
* Max Jenkins com a Max Spencer Carnegie, becari.
* Meg Steedle com a Detectiu Francesca "Frankie" Pulaski.

### Recurrent

* Robert Klein com a Leo Diamond, pare de Laura i Lucy i avi de Nicholas i Harrison.
* Charles i Vincent Reina com a Nicholas i Harrison Broderick respectivament, els bessons fills de Laura i Jake, nets de Leo i nebots de Lucy.
* Alysia Joy Powell com a Alicia, la cangur dels fills de Laura i Jake.
* Neal Bledsoe com a Tony Abbott, primer nòvio de Laura després de divorciar-se de Jake.
* Callie Thorne com a Capitana Nancy Santiani, que substitueix Jake al capdavant de la comissaria quan aquest és ferit.
* Enrico Colantoni com a Dan Hauser, el capità de policia que hi havia abans de l'arribada de Jake.
* Jenna Fischer com a Jennifer Lambert, fiscal i nova parella de Jake.
* Debby Ryan com a Lucy Diamond, germanastra de Laura i filla de Leo.
Stockard Channing també va fer la seva aparició com a Brenda Phillips, la consellera interna d'una empresa de perfums.

## Producció

La sèrie va ser adaptada originalment de la sèrie de televisió espanyola Los misterios de Laura, de Carlos Vila i Javier Holgado. La versió estatunidenca va ser desenvolupada per Jeff Rake amb Vila i Holgado. Rake també va treballar-hi com a productor executiu amb Aaron Kaplan, Greg Berlanti per a Berlanti Productions, Todd Lituchy i McG per a Warner Bros. Television. La sèrie es va rodar principalment a la ciutat de Nova York. La comissaria 78 de Brooklyn es va utilitzar per a les imatges exteriors de la comissaria 2.
Va debutar a la NBC durant la temporada de televisió 2014–2015; es va estrenar el 24 de setembre de 2014. Una vista prèvia s'havia emès prèviament el 17 de setembre de 2014, després del final de temporada d'America's Got Talent.

## Emissió

Al Canadà, la sèrie es va emetre simultàniament amb l'estatunidenca a CTV i també es va tornar a reproduir al canal M3. A Espanya es va estrenar el 5 d'octubre al canal Cosmopolitan TV.
Al Regne Unit i Irlanda, The Mysteries of Laura va ser adquirit per 5USA el 22 de desembre de 2014 i es va estrenar el 20 de gener de 2015. A Nova Zelanda va fer-ho el 12 de gener de 2015 a TV2.
A Alemanya, l'espectacle es coneix com a Detective Laura Diamond, emès a Sat.1 des del 2 de febrer de 2015. A l'Amèrica Llatina, el programa s'emet a Warner Channel, on es va estrenar el 25 de maig de 2015.
A Austràlia, la sèrie es va estrenar el 29 de juliol de 2015 a Nine Network. A l'Índia, la sèrie va ser adquirida per Zee Café, que va estrenar-la el 24 de juliol de 2015 i el final de la temporada 1 es va emetre el 26 d'agost de 2015.
Al Quebec, la sèrie es va emetre del 3 de setembre de 2015 al 15 de desembre de 2016 a Séries+, a Bèlgica del 10 de setembre de 2015 al 16 de juliol de 2016 a La Une i a Suïssa des del 29 de novembre de 2015 al 2 de juliol de 2016 a RTS Un. La primera temporada també va ser adquirida a França per TF1; del 2 de març de 2016 al 6 d'octubre de 2016 va emetre's a TF1, de l'1 de juliol de 2018 a TV Breizh i des del 24 d'octubre de 2018 a RMC Story.

## Referències

* 1 2 «Fresh Comedies, Captivating Dramas and Highly Popular Returning Series Highlight NBC's Well-Balanced and Dynamic 2014–15 Primetime Schedule» (en anglès). The Futon Critic, 11-05-2014. [Consulta: 11 maig 2014].
* 1 2 Swift, Andy «Fall TV Scoop: NBC Orders Constantine, The Mysteries of Laura and One More to Series» (en anglès). TV Line, 08-05-2014 [Consulta: 9 maig 2014].
* ↑ «La versión americana de Los misterios de Laura» (en castellà). RTVE, 09-05-2014. [Consulta: 21 gener 2016]. «The Mysteries of Laura conserva la idea original e introduce algunas novedades. Los creadores, Carlos Vila y Javier Holgado, nos lo cuentan»
* ↑ «The Mysteries of Laura» (en anglès). . The Mysteries of Laura (NBC), Temporada:1 , episodi:19 Min:9"'" [Consulta: 21 gener 2016]. « BASED ON THE ORIGINAL SERIES CREATED FOR BOOMERANG TV AND TVE1 SPAIN»
* ↑ «Gregorio Quintana: "'Los misterios de Laura' reducirá su parte familiar para centrarse en el caso"» (en castellà), 18-01-2011. [Consulta: 21 gener 2016]. «Gregorio Quintana, director general de Ida y Vuelta, productora de la serie...»
* ↑ Kondolojy, Amanda. «'The Night Shift', 'Undateable' & 'The Mysteries of Laura' Renewed by NBC» (en anglès). TV by the Numbers, 08-05-2015. Arxivat de l'original el 10 maig 2015. [Consulta: 8 maig 2015].
* ↑ Kondolojy, Amanda. «NBC 2015–2016 Schedule: 'Blindspot' Gets Post-'Voice' Spot, Live 'Undateable' Goes to Friday, + 'Heroes Reborn' Gets Pre 'Blacklist' Thursday Spot» (en anglès). TV by the Numbers, 10-05-2015. Arxivat de l'original el 12 maig 2015. [Consulta: 10 maig 2015].
* ↑ Andreeva, Nellie. «'Mysteries Of Laura' Gets Order For 3 More Episodes From NBC» (en anglès). Deadline.com, 09-11-2015. [Consulta: 9 novembre 2015].
* ↑ Andreeva, Nellie. «'The Mysteries of Laura' Cancelled By NBC After Two Seasons» (en anglès), 14-05-2016. [Consulta: 14 maig 2016].
* 1 2 Koerner, Allyson. «'Debra Messing Dishes On 'The Mysteries Of Laura' Season 2 & How Things Will Change For Laura & Jake» (en anglès). Bustle.com, 23-09-2015. [Consulta: 7 gener 2016].
* ↑ Carnegie, Max «The Mystery of the Downward Spiral» (en anglès). . The Mysteries of Laura, episodi:32. « my middle name .. actually it's Spencer.»
* ↑ «Thursday, July 17 Filming Locations for Mysteries of Laura, Sleepy Hollow, The Walking Dead, Sons of Anarchy & more!» (en anglès). onlocationvacations.com, 17-07-2014. Arxivat de l'original el 16 de juliol 2015. [Consulta: 15 juliol 2015].
* ↑ «Mysteries of Laura filming in Brooklyn today» (en anglès). onlocationvacations.com, 17-07-2014. Arxivat de l'original el 16 de juliol 2015. [Consulta: 15 juliol 2015].
* ↑ Heldenfels, Rich «Mailbag: TV precincts, streaming video» (en anglès). Akron Beacon Journal, 05-02-2016.
* ↑ «Fresh Comedies, Captivating Dramas and Highly Popular Returning Series Highlight NBC's Well-Balanced and Dynamic 2014–15 Primetime Schedule» (en anglès). The Futon Critic, 11-05-2014. [Consulta: 11 maig 2014].
* ↑ NBC Announces Fall Premiere Dates For New 2014–15 Season from The Futon Critic (June 3, 2014)
* ↑ «NBC to Sneak Preview 'The Mysteries of Laura' Following 'America's Got Talent' Finale on Wednesday September 17» (en anglès). The Futon Critic, 16-07-2014. [Consulta: 22 juliol 2014].
* ↑ «CTV Fall 2014 lineup premiere dates announced» (en anglès). ctv.ca, 29-07-2014. Arxivat de l'original el 7 agost 2014. [Consulta: 18 octubre 2014].
* ↑ «'The Mysteries of Laura' se estrenará en España en Cosmopolitan TV» (en castellà). ecoteuve.es. El Economista, 15-09-2014. [Consulta: 12 setembre 2023].
* ↑ «‘The Mysteries of Laura’ ya tiene fecha de estreno en Cosmopolitan» (en castellà). Arxivat de l'original el 2014-09-25. [Consulta: 23 setembre 2014].
* ↑ Munn, Patrick. «5USA Picks Up UK Rights To NBC's 'The Mysteries Of Laura'» (en anglès). TV Wise, 22-12-2014. [Consulta: 22 desembre 2014].
* ↑ Munn, Patrick. «5USA Sets UK Premiere Date For 'The Mysteries Of Laura» (en anglès). TV Wise, 07-01-2015. [Consulta: 11 gener 2015].
* ↑ «The Mysteries of Laura» (en anglès). Television New Zealand. [Consulta: 22 desembre 2014].
* ↑ «Detective Laura Diamond» (en anglès). [Consulta: 14 juliol 2015].
* ↑ «Detective Laura Diamond, Episodes» (en anglès). [Consulta: 14 juliol 2015].
* ↑ «Warner Channel estrena la serie "The Mysteries of Laura" en Mayo» (en castellà). Seriépolis, 30-04-2015. [Consulta: 4 maig 2015].
* ↑ Knox, David. «Airdate: The Mysteries of Laura» (en anglès). TV Tonight, 22-07-2015. [Consulta: 25 juliol 2015].
* ↑ «La Rentrée 2015» (en francès). Seriesplus.com, 27-08-2015. Arxivat de l'original el 15 d’agost 2015. [Consulta: 12 setembre 2023].
* ↑ «Un automne du tonnerre pour les chaînes de Corus Média!» (en anglès). Corus Entertainment, 27-05-2015. Arxivat de l'original el 23 de setembre 2015. [Consulta: 12 setembre 2023].
* ↑ «Après RTL, la RTBF a présenté sa nouvelle grille de programmes» (en francès). Lavenir.net, 25-08-2015.
* ↑ «Diffusion Suisse de la série Les Mystères de Laura» (en francès). Publisuisse.ch, 08-11-2015. Arxivat de l'original el 21 de novembre 2015. [Consulta: 12 setembre 2023].
* ↑ «The Mysteries of Laura Bolstered By TFL Pick-Up As Season 2 Decision Looms» (en anglès). renewcanceltv.com, 14-01-2015. [Consulta: 15 juliol 2015].
* ↑ «Les Mystères de Laura débarque sur TF1 le 2 mars en deuxième partie de soirée» (en francès). Ozap.com, 09-02-2016.
* ↑ «Stalker, Forever, Mysteries of Laura, Gotham et Flash à la rentrée 2015 sur TF1» (en francès). Toutelatele.com, 13-01-2015.
* ↑ «La série Les mystères de Laura arrive sur TV Breizh !» (en francès). TV Breizh, 05-07-2018. Arxivat de l'original el 2018-07-05. [Consulta: 12 setembre 2023].
* ↑ «RMC BFM ▶play» (en francès). Rmc bfm play. [Consulta: 7 abril 2023].

## Enllaços externs

* The Mysteries of Laura - Lloc web oficial